এক্সপ্রেস ডেস্ক ॥ একসঙ্গে জন্ম নিয়েছে পাঁচ বোন। আধা ঘণ্টার ব্যবধানে তারা সবাই ভূমিষ্ঠ হয়। ভারতের ছত্তিশগড় রাজ্যের আমবিকাপুরে একটি সরকারি হাসপাতালে ২৫ বছর বয়সি মা মনিতা শনিবার বেলা ১১টায় তার প্রথম কন্যা সন্তানের জন্ম দেন। এরপর একে একে ভূমিষ্ঠ হয় চার নবজাতক। ডেইলি মেইল অনলাইনের এক খবরে রোববার এ তথ্য জানানো হয়েছে। একসঙ্গে পাঁচ কন্যা সন্তানের জন্মদানকারী মায়ের নাম মনিতা সিং। তার স্বামী মনিষ পাঁচ সন্তানের জনক হতে পেরে খুবই খুশি। তিনি বলেন, ঈশ্বরের প্রতি আমি খুবই কৃতজ্ঞ। একটি নয়, তিনি আমাদের একইসঙ্গে পাঁচটি সন্তান দিয়েছেন। মজার বিষয় হচ্ছে, সন্তান প্রসবের আগ পর্যন্ত মনিতা ও মনিষ জানতেন না, তাদের ঘরে একইসঙ্গে পাঁচ অতিথি আসছে। কারণ গর্ভাবস্থায় কখনো আল্ট্রাসাউন্ড করাননি মনিতা। শনিবার ...